Már megint itt van Armageddon - Mindenkinek Jehova Tanúiról
Tegnap beszélgettem a nagyanyámmal. Jehova Tanújaként szinte egész életében erre a pillanatra várt. Armageddon itt a küszöbön... már megint?? Ki tudja hányadjára? Szóval elmondta, hogy április 7-én korlátozott keretek között lesz megtartva az Emlékünnep. Még talán résnyire nyitva lesz a bárka ajtaja. Csak a legközelebbi hozzátartozókat és családtagokat hivhatják meg. A szerencsés kiválaszotattakat. Meg ha tudunk menjünk el. Hivatkozzak arra, hogy gyermekkoromtol kezdve gyulekezetbe jartam. Talan van meg megmentes a szamomra. En megigertem, hogy ott leszek...
Semmi értelmét nem látom kifejteni neki, hogy a homo sapiens, az emberi faj az perverz módon vágyik az önmegsemmisitésre és a világvégére, hogy armageddon napja többezer éve tart, és, hogy a többek között az Őrtorony Zrt. részvénytarsaság ezekből a periodikus világválságokból él meg, nem is akárhogyan.
Mossatok kezet és ne felejtsetek el félni!
LÁBNYOMOM... (2. rész)
https://jehovatanui.blog.hu/api/trackback/id/tr6015527798
Vénvarangy 2020.03.16. 23:22:56
De miért ígérted meg?
a századik juh 2020.03.17. 06:34:32
Emlékeim szerint jóval több, mint 100 fő szokott összejönni egy-egy emlékünnepen, ez abból is látszik, hogy a 140 000 gyülekezetben több, mint 20 millióan voltak a legutóbbi adatok szerint. Igen, a Watchtower Inc. arról ismert, hogy inkább duplaannyit költ majd terembérletre, hogy ne lépjék át a 100-as számot, igen... Remélem az ügyeletes főwének megfelelő szellemi érettséget mutatnak fel, és nem kezdenek földalatti partizánmozgalomba azért, hogy ne kelljen plussz 25 000 forintot fizetni egy plusz teremért...
Jónás_ 2020.03.17. 13:49:55
@a századik juh: Ezzel szemben még Bayer Zsolt is lemondta 2 tucatnyi vendégét, már a múlt heti adása előtt.
youtu.be/cQxeVpi1H4E
CsEV 2020.03.17. 19:23:26
Az én egyik családtagom is Jehova tanúja. (Hivatalosan nézve még én is inkább PIMO vagyok, semmint POMO, de ebbe most ne menjünk bele :) )
Nálunk a fejlemények, hogy nincs se gyülekezet, se szántóföldik, se házankénti munka, se közterület. A vének a szántóföldi csoportokat támogatják üzenetben és várják a további instrukciókat. De ezzel nagyon ráindultak az utolsó napok utolsó szakaszára. Gyakorlatilag már készülnek Armageddonra meg a nagy nyomorúságra. Beindult a fokozottabb kitartásra buzdítás meg a pánikkeltés. Mivel ezzel a családtagommal élek, kissé megvisel ez az egész, de nem szólok, mert akkor jön azzal, hogy "térjen haza az eltévedt bárányka". Fél éve nem járok gyülekezetbe se, testvérekkel semmiféle kapcsolatot nem ápolok, csak ez a rokon maradt.
Őszintén szólva én nem hiszem, hogy elmegyek az emlékünnepre. Pont az ilyen hisztik, jajveszékelések meg hasonlók készítették ki az önértékelésemet és mentem rá majdnem pszichésen is. Semmi kedvem ebbe visszatérni.
Igazság Kereső 2020.03.18. 00:53:56
@a századik juh: Személyszerint a 100 fős rendezvényék megtartását sem tartom jónak. Szerintem még lesz szigorítás az Állam részéről ezen a téren is. Hogy értik azt, hogy az egyes országok Fiókhivatalai dönthetik el, hogy milyen intézkedéseket vezetnek be helyileg? Nemde a mindenkori, helyi Állami utasítások betartása és betartatása lenne a mérvadó? Engedelmeskedni a "földi hatalmasságoknak", nem "majd mi eldöntjük"!
Itt jelenleg meg folyik a prédikáló tevékenység és legutóbb még megtartották a programot.
Nagyon remélem, hogy együtt fognak működni a hatóságokkal!
Egonymus+ · http://jt-blogger-egonymus.blog.hu 2020.03.18. 22:50:17
@Vénvarangy: Te Ronda Öreg Béka! :)))
Ha ismernéd a "nagyit", akkor nem kérdeznéd meg. Persze nem ismered (gondolom). Harcedzett Ő. Soha nem adja (adta) fel. Akármilyen 'bigott' is (persze jó értelemben) nagyon szereti az egy szem fiát, akiért mindent megtesz és megtett volna, ha hagyja az akkori hatalom és nem veszi el tőle. Két unokájáért és három dédunokájáért is mindent megtenne, hogy Jehovát imádják. Próbálj meg egy kis empátiát gyakorolni, és ha a "nagyi" szemüvegén át nézed a dolgot, akkor megérted, hogy Johnny miért ígérte meg, hogy elmegy az Emlékünnepre.
Egonymus+ · http://jt-blogger-egonymus.blog.hu 2020.03.18. 22:52:17
Egyébként, Kedves Johnny nagy örömmel üdvözöllek a blogodon! Jó, hogy itt vagy, még ha virtuálisan is.
Igazság Kereső 2020.03.19. 23:55:59
ORION 2020.03.21. 16:44:29
@Igazság Kereső: Amikor a hitlerhez leghüségesebb -SS- hadosztályát Moszkva alatt totálisan szétverték, ő ezt mondta a hír hallatán-"na végre áldoztunk valami nagyot a sátánnak!"
Ma sincs ez másként csak a figurák változnak!!!
N.Gabi 2020.04.08. 09:52:21
Mind meghalunk :O Jókor olvasom, hogy megint armageddon van, beindítottam már a mosógépet. Ha ezt tudom, akkor nem állok neki mosogatni.
connectedly 2020.04.12. 00:59:08
Ne vetítsd már ki a sajátod! Ne vetítsél má'.
Azt nem írhatom, hogy senki nem fél, de akiket ismerek, azok nem félnek. Sőt, bátrak.
Meg van tartva minden, ami eseményeken mindenki jelen lehet, és nem marad le senki semmiről - tudod, az egység az fontos.
Mindig szerettem, és értékeltem, hogy amit Magyarországon tanulsz azon a héten, simán tudsz beszélgeti róla a föld bármely más pontján élő hívőtársaddal.
Ilyen az egész világon nincs... A világon nincs! :)
Közben gyűrűznek a problémák...
Neked mi a jel?
Hogy Isten beleordítsa az arcodba, hogy "Ez egy jel!" ?
Nézd csak a zsidókat. Ők még mindig jelre várnak...
connectedly 2020.04.12. 01:06:09
Ti tudtok konstruktívak lenni?
Én tudok, ha akarok. (minden csak akarat kérdése?)
HanSolo2020 2020.04.13. 12:54:19
@connectedly: Ti folyton a "Jel"-re vártok már vagy 150 éve. A Jelre, ami elindítja a Nagy Nyomorúságot. De a Jel nem jött el se az I., sem a II. világháborúnál. Se 75-ben, se 86-ban ( Nemzetközi Béke Év volt ugye...), se 2000-ben, se 2014-ben, se a migránsáradatkor. A Tanúk elméjébe kódolva van az Armageddonvárás, erre épül minden.
Arra meg nem kéne verni a nyálatokat,hogy online közvetítik nektek az összejöveteleket, más egyházak is ugyanezt teszik most.
_Neville 2020.04.14. 12:50:11
@connectedly: Mondjuk az inkább ciki, hogy annyira nem lehet önálló gondolat, hogy minden központilag van lediktálva. A katolikus egyházban ugyan pl. az evangélium központi, de nem figyeli a gestapo a papot, hogy a szentbeszédben azt mondja-e, ami épp a direktíva.